W เดินหน้าเปิด “Kagonoya” เซ็นทรัลเวิลด์ พร้อมโปรฯพิเศษฉลองสาขาใหม่
WOW เดินหน้าเปิดสาขา Kagonoya ชาบูพรีเมี่ยมสูตรต้นตำรับจากญี่ปุ่นแท้ที่เซ็นทรัลเวิลด์ พร้อมมอบส่วนลดและสิทธิพิเศษต่างๆ อีกมากมาย
WOW เดินหน้าเปิดสาขา Kagonoya ชาบูพรีเมี่ยมสูตรต้นตำรับจากญี่ปุ่นแท้ที่เซ็นทรัลเวิลด์ พร้อมมอบส่วนลดและสิทธิพิเศษต่างๆ อีกมากมาย
26 ก.ย. 2565

นายสิทธิพงษ์ เนติพัฒน์ ประธานเจ้าหน้าที่ฝ่ายปฏิบัติการ บริษัท วาว แฟคเตอร์ จำกัด (มหาชน) หรือ W เปิดเผยว่า บริษัทเตรียมเปิด “Kagonoya” ร้านอาหารชาบูญี่ปุ่นแท้ ต้นตำรับจากโอซาก้า สาขาที่ 12 ณ เซ็นทรัลเวิลด์ ชั้น 7 ภายใต้การบริหารของกลุ่มบริษัทฯพร้อมมอบโปรโมชั่นสุดพิเศษฉลองเปิดสาขาใหม่โดยเฉพาะ และส่วนลด 20% พร้อมทั้งสิทธิพิเศษต่างๆอีกมากมายจากการสมัครสมาชิกคาโกะโนยะ
“ร้านคาโกะโนยะ มีต้นกำเนิดมาจากเมืองโอซาก้า ประเทศญี่ปุ่น ตั้งแต่ปี 1990 เป็นร้านอาหารชาบู ระดับพรีเมียม ซึ่งมีสาขาถึง 100 สาขา ในโอซาก้า เกียวโต และโตเกียว ทางบริษัทฯจึงเล็งเห็นว่าถ้ามาเปิด ในไทย คาดว่าน่าจะเป็นอีกร้านชาบูที่จะได้รับความนิยม และกระแสตอบรับเป็นอย่างดี ร้านคาโกะโนยะ จึงถือโอกาสนี้เข้าเปิดสาขาในไทย ถึงวันนี้ก็ 11 ปีแล้ว ในปัจจุบันร้านคาโกะโนยะ มีทั้งหมด 12 สาขา โดยรวมสาขาใหม่เซ็นทรัลเวิลด์ และยังมีแผนที่จะขยายสาขาอย่างต่อเนื่อง เพื่อขยายฐานลูกค้าไปตามโซนพื้นที่ใหม่ๆ” นายสิทธิพงษ์ กล่าว
สำหรับจุดเด่นของร้าน คือ ความเป็นโอซาก้าแท้ๆ ซึ่งมีรูปแบบที่หลากหลายมากกว่าในฝั่งโตเกียว เพราะโอซาก้าเป็นเมืองหลวงมาอย่างยาวนาน จึงมีความหลากหลายทางวัฒนธรรมมากกว่า เราจึงมีความวาไรตี้ของอาหารที่หลากหลาย อาทิเช่น เนื้อนำเข้าจากต่างประเทศ คัดสรรแล้วว่าเนื้อแบบไหนเหมาะกับการทานคู่กับชาบู และเมนูแนะนำของทางร้าน
ได้แก่ เนื้อคาโกะโนยะสุดยอดเนื้อวัวเกรดพรีเมียมสายพันธุ์ แบล็กแองกัส ที่มีเสิร์ฟเฉพาะที่ร้าน Kagonoya เท่านั้น มีการเลี้ยงอย่างพิถีพิถันในสภาพแวดล้อมที่สมบูรณ์ตามธรรมชาติ พร้อมทานคู่กับน้ำซุปต้นตำรับเข้มข้นในแบบฉบับญี่ปุ่นแท้ๆ  รวมถึงของทานเล่นกว่า 60 รายการ ซึ่งส่วนใหญ่เป็นอาหารท้องถิ่นของโอซาก้า ทานได้ไม่อั้น ราคาเริ่มต้นเมนู All You Can Eat ที่ราคา 549++ บาท
โดยปัจจุบัน W ดำเนินธุรกิจด้าน Food and Beverage โดยมีหลากหลายแบรนด์ในเครือนอกจาก Kagonoya แล้ว ยังมี Le Beouf  Steakhouse สไตล์ฝรั่งเศส ที่มีจุดเด่นเป็น Signature ซอส Café De Paris,  BAKE WORKS ร้านที่รวม 3 แบรนด์ขนมดังส่งตรงจากญี่ปุ่น Bake cheese tart ชีสทาร์ตจากฮอกไกโด, Rapl พายแอปเปิ้ลจากอาโอโมริและครีมคัสตาร์ด ชูครีมแท่ง Zaku Zaku สอดไส้คัสตาร์ดนมรสวานิลาที่ทำจากนมฮอกไกโดแท้ 100%
รวมถึง La Lune Macaron พรีเมียมมาการองสไตล์ใหม่ ทานคู่กับม็อกเทลซอสผลไม้สุดพิเศษ, Dom ino’s Pizza พิซซ่า เสิร์ฟร้อนส่งเร็วและธุรกิจร้านอาหารในโรงแรมอย่าง Jardin Du Boeuf ร้าน Steakhouse ที่มาพร้อม concept “Sustainability” อร่อยแบบยั่งยืน ใช้วัตถุดิบอย่างคุ้มค่า และเป็นมิตรต่อสิ่งแวดล้อม ที่ได้ร่วมลงทุนกับเชฟดีเค (Deepanker Khosla) และเปิดตัวอย่างเป็นทางการไปเมื่อช่วงกลางปีที่ผ่านมา ทั้งนี้ทางบริษัทฯยังมีแผนขยายสาขาร้านอาหารและร้านขนมในเครืออย่างต่อเนื่อง เพื่อก้าวเข้าสู่ผู้นำของตลาด Food and Beverage ต่อไป